Ég er orðin svo vön því að synda með hákörlunum . Og þeir eru reyndar ekkert svo slæmir . – Brie Larson , um lífið í Hollywood . Ég tel mig vera jákvæða persónu en maður getur samt ekki alltaf verið brosandi og ekki alltaf í sínu besta skapi í öllum aðstæðum . Ég kann að búa til samloku með hnetusmjöri og marmelaði . – Jack Black , um matreiðsluhæfileikana . Maður veit aldrei hvernig myndin sem maður er að gera mun koma út . Maður veit auðvitað hvað maður er að reyna að gera en stór hluti þess hvernig til tekst er byggður á algjörum tilviljunum . Ég er svo heppin að fólk þekkir mig sjaldnast úti á götu og þeir sem halda að þeir kannist við mig muna ekki hvaðan . Eitt eftirminnilegasta augnablik ævi minnar var þegar ég var að leika í Mr. North árið 1987 og hitti John Huston sem framleiddi myndina . Þá kom þar að Lauren Bacall sem lék líka í myndinni og þau John og Lauren byrjuðu að tala um The African Queen og minnast um leið Humphreys Bogart . Fyrir mig , 24 ára gamlan , var þetta einstök töfrastund . Mér finnst hún frábær kvikmynd fyrir utan atriðin sem ég leik í . – Judy Davis , að tala um Husbands and Wives eftir Woody Allen . Lífið er meira en há kinnbein . Ef við gerum mynd með þremur svörtum í aðalhlutverkum þá er hún kölluð „ svört “ mynd . Ef við gerum mynd með þremur hvítum í aðalhlutverkunum þá er hún ekki kölluð „ hvít “ mynd . Af hverju ? Þegar ég var um tvítugt þá fannst mér ég vera meira enskur en ástralskur og því flutti ég til Englands . Eftir nokkra mánuði þar fannst mér ég vera meira ástralskur en enskur svo ég flutti aftur til baka . – Hugo Weaving , sem á breska foreldra , er fæddur í Nígeríu en ólst að mestu leyti upp í Ástralíu . Ef sagan er góð og persónan áhugaverð þá hef ég áhuga . Ég er alveg glataður tæknilega . Ég hef t.d. aldrei átt tölvu . Sem betur fer hef ég aldrei þurft tölvu og vonandi þarf ég aldrei tölvu . Captain America : Civil War verður frábær mynd , risastór mynd og þar fæ ég stuðninginn til að halda áfram á eigin vegum . – Tom Holland , sem leikur Peter Parker / Spider-Man í Civil War og mun leika hann næstu árin . Mig langar til að geta skrifað því þannig sé ég tækifæri til að skrifa mín eigin hlutverk . Þangað til verð ég alltaf bundin við að leika persónur sem aðrir skrifa . Ég trúi því að hverjar sem aðstæðurnar eru hverju sinni og hvernig sem mál eru vaxin þá geri maður allt betur ef maður gerir það með góðum skammti af húmor . Ef það er til ís þá er allt annað í lagi . Mér finnst að allir ættu alltaf að hafa aðgang að ís . Minn uppáhaldsís er mintuís .